別周季隠東湖隠居
作者：項安世
朝代：宋

paragraphs: 君不見東湖先生徐師川，雅歌清廟彈朱弦。
又不見于湖居士張安國，健語龍蛇雜矛戟。
佳人往矣不易致，見君使我心先醉。
一聞東湖名，再讀于湖詩。
恍然如見二大夫，使我真欲再拜之。
君家玉带垂金魚，向來凜凜持鈞樞。
丈夫不要五鼎食，自向湖邊築隠居。
小園種花復種竹，數畝宜桑亦宜粟。
人生如此復何求，把酒吟詩得自由。
客來但與談風月，萬事如今只掉頭。